NaiveNeuron/SloPal huggingface dataset:
Kotleba, Marian, poslanec NR SR (2021-02-25):
Pán poslanec Šefčík, veď ľudia dnes v nemocniciach umierajú za vašej vlády a za vašich opatrení. Neboli sme to my v opozícii, kto prijal tie opatrenia. Tak buď nie ste schopní prijať účinné opatrenia, alebo nie ste schopní vôbec tých ľudí liečiť, alebo, a to je podľa mňa smutná pravda a smutný výsledok tohto celého, vy o to vôbec ani nemáte záujem. Vy jednoducho chcete pomocou šírenej paniky a strachu tých ľudí dostať do konzervy a robiť si s týmto štátom, čo sa vám zapáči. Zneužívať ten strach na to, aby vaša moc bola absolútna. Ale tomu by sme sa ani nečudovali, však Matovič sa k tomu priznal. Jednoducho on je jediný politik v Európe, ktorý sa priznal k tomu, že ho inšpiruje NSDAP. Pani poslankyňa Pleštinská, no vy ako bývalá europoslankyňa, tak veľmi sa nemáte tým čo chváliť, pretože či sa v tom Bruseli rokuje cez deň alebo v noci, tak sa na Slovensko valia čoraz väčšie nezmysly, čoraz väčšie hlúposti. A vďaka tým nariadeniam z Bruselu národné štáty v Európe strácajú svoju tvár. Kiežby ste v tom Bruseli radšej nikdy vôbec nerokovali. Kiežby tam tie zhubné rokovania nikdy neboli a kiežby sme my v tej nešťastnej Únii radšej ani neboli.
Sopko, Miroslav, poslanec NR SR (2017-09-11):
Vážený pán predsedajúci, ctené pani poslankyne, vážení páni poslanci, dovoľte mi v krátkosti uviesť tento návrh zákona, ktorý je tu už opätovne po roku. Takže návrh zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ktorým sa dopĺňa zákon č. 311/2001 Z. z. Zákonník práce v znení neskorších predpisov. Cieľom návrhu zákona je odpolitizovanie školstva vo veci výberu riaditeľa školy alebo školského zariadenia. Podľa súčasnej právnej úpravy zavedenej novelou zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov z roku 2015, ktorá bola následne mierne korigovaná ďalšou novelou toho istého zákona v roku 2017, má zriaďovateľ školy alebo školského zariadenia, napr. obec, vyšší územný celok, tzv. právo veta pri voľbe riaditeľa školy alebo školského zariadenia. Platí totiž, že zriaďovateľ môže dvakrát po sebe odmietnuť kandidáta na tento post, ktorého navrhla rada školy na základe výberového konania. Pri druhom vyslovení nesúhlasu sa vyžaduje schválenie trojpätinovou väčšinou všetkých členov príslušného zastupiteľstva. Podľa mnohých učiteľov sa takouto právnou úpravou vytvára priestor pre korupciu, klientelizmus, rodinkárstvo a politické nominácie riaditeľov. Pritom kompetencie rady školy ako orgánu školskej samosprávy, zastúpenej učiteľmi, nepedagogickými zamestnancami, rodičmi, zriaďovateľmi a na strednej škole aj samotnými žiakmi, by sa mali skôr posilňovať ako oslabovať, a preto sa navrhuje, aby bol v plnej miere rešpektovaný ten kandidát na obsadenie miesta riaditeľa, ktorý vzišiel z výberového konania, kde výberovú komisiu tvorí rada školy. Návrh zákona teda znamená návrat k právnej úprave v takej podobe, v akej platila pred septembrom 2015, keď bol zachovaný demokratický princíp rozhodovania školskej samosprávy. Za účelom zvýšenia právnej ochrany pedagogických zástupcov, ktorí sú členmi rady školy, sa súčasne navrhuje predĺžiť ich výpovednú dobu o dva mesiace oproti výpovednej dobe iných zamestnancov. Táto právna úprava je potrebná k tomu, aby sa učitelia nebáli vyjadrovať svoje kritické názory počas zasadnutia rady školy, keď je tam prítomný ich nadriadený, ktorý by im mohol z týchto výstupov a názorov vyvodzovať následky v podobe skončenia pracovného pomeru. Predkladaný návrh zákona nemá sociálne vplyvy, nemá vplyvy na podnikateľské prostredie, na životné prostredie ani na informatizáciu spoločnosti. Návrh zákona má mierne negatívny vplyv na rozpočet verejnej správy. Návrh zákona je v súlade s Ústavou Slovenskej republiky, ústavnými zákonmi a ústavnými a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, a s právom Európskej únie. Dovolím si sa zároveň týmto prihlásiť do všeobecnej rozpravy a, pán predsedajúci, zatiaľ skončil som.
Muňko, Dušan, poslanec NR SR (2011-07-12):
Prakticky to, čo povedal pán Droba, som chcel povedať aj ja. Pretože ak si niekto myslí, že hazardné hry, či spravíme také obmedzenia alebo aké, že nebudú, tak je na omyle. Tak, ako bude u nás viac alkoholikov, ako bude viac u nás hráčov hazardných hier, ako bude viac branie drog, tak ide tento neduh. Je to problém, ktorý musí spoločnosť riešiť. Sú štáty v Európskej únii, ktoré majú zakázané hry. Slovenský zákon je jeden z najtvrdších zákonov, pretože zdaňuje dvakrát. Keď si pozriete zákon rakúsky, maďarský alebo český, zdaňuje 27 %, teraz 29 % z výťažku, ďalej 20 % z právnických osôb. Čiže tento zákon upravuje – platíte za ruletu, platíte za hracie automaty, všetky veci, ktoré v tom sú, v tom zákone. Môžem hovoriť o tom, pretože v tejto oblasti som podnikal, takže viem, čo to dáva a čo je neduh tejto v spoločnosti. Na druhej strane treba ale povedať, že dnes veľkí hráči hrajú načierno, sú to Číňania, ktorí hrajú, Vietnamci majú svoje súkromné herne. Veľkí hráči, pretože kasína sú povinné viesť zoznam a mená, kto hraje, odchádzajú do Rakúska, odchádzajú do Maďarska, odchádzajú do Českej republiky, odchádzajú zo severu Slovenska do Poľska. Takže môj osobný názor, ak chceme v tejto veci pohnúť sa z miesta, treba ten zákon celý prepracovať, ale prepracovať ho dôsledne. A nie tak, že jeden je vládny, druhý je poslanecký. Vrátiť to a prispôsobiť to európskej legislatíve. Ďakujem. (Potlesk.)
Hrnčiar, Andrej, podpredseda NR SR (2017-03-29):
Nikto z koaličných poslancov tu nepoužíva vulgárne slová a nehovorí, že je niekto idiot. Žiaľ, robia to iba opoziční poslanci...
Bugár, Béla, podpredseda NR SR (2016-11-23):
Pán poslanec, chcem sa opýtať, či máte tých 15 podpisov, lebo som tam nevidel pripnutých. Musíte to odovzdať teraz. (Reakcia rečníka.) Dobre, ďakujem pekne. Teraz otváram možnosť sa prihlásiť ústne do rozpravy a pýtam sa, či sa hlási niekto z prítomných poslancov ústne do rozpravy. Nie je to tak. Vyhlasujem rozpravu za skončenú. Pán minister, chcete zaujať stanovisko k rozprave? Nie. Pán spravodajca? Nie. Ďakujem veľmi pekne. Takže prerušujem rokovanie o tomto bode programu. A teraz pristúpime k prvému čítaniu o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov (tlač 299). Znovu dávam slovo pánovi ministrovi Petrovi Kažimírovi. Nech sa páči, môžte odôvodniť návrh.
P. Paška, predseda NR SR: (2008-09-23):
(Hlasovanie.) 136 prítomných, 94 za, 1 proti, 41 sa zdržalo. Sme v treťom čítaní . Otváram rozpravu, do ktorej sa nik neprihlásil, preto ju vyhlasujem za skončenú a budeme hlasovať o návrhu zákona.
Paška, Pavol, predseda NR SR (2012-12-05):
Hlasujeme. (Hlasovanie.) 137 prítomných, 76 za, 47 proti, 14 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. A budeme hlasovať.
Duchoň, Daniel, poslanec NR SR (2013-12-12):
Dajte, prosím, hlasovať o štvrtom pozmeňujúcom návrhu poslankyne Jany Žitňanskej.
Ďurica, Ondrej, poslanec NR SR (2020-12-17):
Ďakujem za slovo, pán predsedajúci. Pán kolega Blaha, s vaším prejavom sa dá naozaj len súhlasiť. To, čo tu predvádza koalícia,  tú politickú kultúru, to je jednoducho niečo úbohé. Mnohé tu bolo povedané, čo sa týka samotného zákona alebo samotnej problematiky, ich absolútne nezaujíma osud tých detí alebo, alebo teda ten mechanizmus, ktorý chcú prijať. Nemajú s tým žiadny problém. Nemajú žiadny problém s tým, že na to upozornila pani prezidentka. Jednoducho idú cez mŕtvoly. Toto mali robiť, hovoriť všetkým svojim voličom pred voľbami. To, čo dnes dokazujú, to sa im vráti presne tak, ako tu bolo povedané, na ich preferenciách, na tom, ako im to občania tejto krajiny Slovenskej republiky vrátia. Ďakujem.
Hrnčiar, Andrej, podpredseda NR SR (2019-05-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy, do rozpravy sa neprihlásil nikto. Prerušujem rokovanie o tomto bode programu. A budeme pokračovať prvým čítaním o vládnom návrhu zákona o zaručenej elektronickej fakturácii a centrálnom ekonomickom systéme a o doplnení niektorých zákonov. Návrh zákona je uvedený ako tlač 1432, návrh na jeho pridelenie na prerokovanie výborom je v rozhodnutí č. 1519. Prosím ministra financií Slovenskej republiky Ladislava Kamenického, aby vládny návrh zákona uviedol. (Rokovanie o vládnom návrhu zákona o zaručenej elektronickej fakturácii a centrálnom ekonomickom systéme a o doplnení niektorých zákonov , tlač 1432.)
Danko, Andrej, predseda NR SR (2016-10-11):
Ďakujem, pán poslanec. Do rozpravy sa... á, reakcie na vystúpenie pána poslanca.
Paška, Pavol, predseda NR SR (2014-09-10):
Pán poslanec Kaník.
Lehotský, Tomáš, poslanec NR SR (2022-09-22):
Ďakujem veľmi pekne, pán predsedajúci. Dovoľte teda, aby som v stručnosti uviedol návrh poslancov, skupiny poslancov, ktorý mení zákon z roku, 650/2004. A v stručnosti ide o to, aby sa znížil poplatok, ktorý sporitelia platia dôchodcovským doplnkovým spoločnostiam za spravovanie svojich, svojho majetku, aby sa znížil z 1,2 % na 0,6 %. Podrobnejšie to uvediem v rozprave. Ďakujem.
Hrušovský, Pavol, podpredseda NR SR (2011-09-14):
Hlasujeme o bode 3 zo spoločnej správy. (Hlasovanie.) 136 prítomných, 60 za, 72 proti, 4 sa zdržali. Bod 3 zo spoločnej správy sme neschválili. Prosím ďalší návrh.
Danko, Andrej, podpredseda NR SR (2024-01-23):
S reakciou poslankyňa Mesterová.
Paška, Pavol, predseda NR SR (2013-05-22):
Prepáčte, pán poslanec, je 12.00 hod. Predpokladám, že ešte budete chcieť...
Jurinová, Erika, podpredsedníčka NR SR (2014-06-05):
Na vystúpenie pána poslanca Hraška chcú reagovať dvaja páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Brixi.
Danko, Andrej, predseda NR SR (2017-04-07):
Pani poslankyňa Blahová.
Figeľ, Ján, podpredseda NR SR (2015-05-27):
Na vystúpenie pána poslanca Beblavého sú dve faktické. Nech sa páči, Alojz Hlina s prvou.
Brocka, Július, poslanec NR SR (2011-09-07):
Ja chcem pripomenúť členom sociálneho výboru, že výbor bol zvolaný na 12.00 hodinu. Čiže vás pozývam na rokovanie výboru.
Janckulík, Igor, poslanec NR SR (2024-01-17):
Ďakujem pekne za slovo. Pán kolega, ďakujem ti za tvoje vystúpenie. Aj dnes sme tu mali návštevu študentov na balkóne, tlieskali sme im, mávali sme im a tí študenti, keď tu chodia, tak jedna z ich otázok prvých je, pýtajú sa na skrátené legislatívne konanie, lebo majú to aj v osnovách, tak sa pýtajú a poslanci by im to mali vysvetliť. Ale veľmi ťažko sa im to vysvetľuje, nám poslancom, lebo tu práve v Národnej rade, kde sa prijímajú zákony a kde by sa mali dodržiavať tieto zákony, tak my ich tu ako prví porušujeme. A to je veľmi zlé. Zákony majú byť pre ľudí a majú ich chrániť, len, žiaľ, tento Trestný zákon otvorí dvere dokorán pre zlodejov a obávam sa, aby potom ľudia, ktorí budú poškodení pri trestnej činnosti, nezobrali spravodlivosť do svojich rúk. To bude potom veľmi zlé. A mrzí ma, že tento návrh zákona predkladá práve minister spravodlivosti, ktorý by mal dohliadať nad spravodlivosťou, a nie presadzovať porušovanie zákona vo forme skráteného legislatívneho konania. Včera večer vyšiel aj článok od predsedu rady prokurátorov pána Stanislava Jakubčíka. Pán predseda sa vyjadril, že obvinení už teraz kalkulujú s nižšími trestami. A novela bude mať podľa neho devastačné následky. To je doslova hrozné. Ešte mám pár sekúnd, tak poviem, že keď chodievame aj po dovolenkách, tak na dovolenkách sa hovorí, že tu sa nekradne, tu sa nemusíte báť si niečo nechať položené. Ono je to aj tým asi, že sú tam vyššie tresty, tak ľudia sa boja kradnúť na týchto dovolenkách a teraz sa obávam, že na Slovensku sa bude hovoriť, tu si nenechávajte nič, lebo tu sa kradne a tu vám tie veci doslova môžu zmiznúť. Ďakujem.
Mikloš, Ivan, podpredseda vlády a minister financií SR (2010-10-13):
Ďakujem pekne. Vážený pán predsedajúci, vážené panie poslankyne, vážení páni poslanci, vládny návrh zákona upravuje osobitné nakladanie s majetkom verejnoprávnych inštitúcií využívaným na účely koncesie pri realizovaní projektov verejno-súkromného partnerstva. Návrh zákona upravuje obsah užívacieho práva koncesionára ku koncesnému majetku a oprávnenia verejnoprávnej inštitúcie a koncesionára pri nakladaní s koncesným majetkom. Koncesionár bude oprávnený užívať koncesný majetok v rozsahu práv dohodnutých v koncesnej zmluve na uskutočnenie stavebných prác alebo v koncesnej zmluve na poskytovanie služby, ktoré nemôžu prekročiť práva dané týmto zákonom. Ďakujem pekne.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2021-05-10):
Presne 769 500 eur.
Pročko, Jozef, poslanec NR SR (2023-12-13):
Ja navrhujem, aby bolo dovolené pánovi ministrovi v sále jesť, keď aj teraz je, lebo naozaj si to vážim, je to zakázané jesť v sále, ale, pán minister, kľudne, dobrú chuť vám želám naozaj, lebo, nie, dobrú chuť, lebo fakt sme radšej, keď ste tu, a takisto chcem povedať, že naozaj po, opozícia sa dobre zjednotila a vidíte, aj Bartek nemôže rozdávať darčeky, takže super. Ja ďakujem veľmi pekne všetkým, naozaj super ste. (Potlesk.)
Janiš, Stanislav, poslanec NR SR (2011-07-06):
Ďakujem za slovo, pán podpredseda. Vážené kolegyne, kolegovia, vážený pán minister, dovoľte mi, aby som vám predložil spoločnú správu výborov k prerokovávanému vládnemu návrhu zákona o poskytovaní dotácií na obstaranie náhradných nájomných bytov, ktorú máme všetci pod tlačou 318a. Národná rada pridelila predmetný návrh zákona ústavnoprávnemu výboru, výboru pre financie a rozpočet, výboru pre hospodárstvo, výstavbu a dopravu aj ako gestorskému výboru, výboru pre verejnú správu a regionálny rozvoj a výboru pre sociálne veci. Všetky výbory predmetný návrh zákona prerokovali a odporučili Národnej rade návrh zákona schváliť. Z uznesení výborov vyplynuli pozmeňujúce a doplňujúce návrhy, ktoré máme uvedené v časti IV tejto spoločnej správy. Gestorský výbor odporúča hlasovať o pozmeňujúcich a doplňujúcich návrhoch o bode 1 a 2 v spoločnej správe spoločne s odporúčaním schváliť. Ďalej gestorský výbor odporúča vládny návrh zákona o poskytovaní dotácií na obstaranie náhradných nájomných bytov schváliť v znení schválených pozmeňujúcich návrhov uvedených v tejto spoločnej správe. Pán podpredseda skončil som, poprosím, otvorte rozpravu.
Jarjabek, Dušan, poslanec NR SR (2013-09-25):
Ďakujem pekne, pani podpredsedníčka. Nie je to už aktuálne, lebo prešla, prešli nejaké dve hodiny od vystúpenia pána Hrašku. Ja len by som sa chcel vrátiť k tej vete, ktorú ste začali: „Chcel som vystúpiť konštruktívne.“ To bola vaša prvá veta. Vy ste až tak deštruktívne nevystúpili a mám taký pocit, že tá veta bola trošku navyše, proste poslanec by mal vystupovať asi vždy konštruktívne, myslím si ja, no a keď to jednoducho nejde, tak musí mať na to, samozrejme, nejaký dôvod. Myslím si, že v tejto chvíli nejaký dôvod na to neexistuje. Okrem toho vy ste predložili jeden pozmeňujúci návrh a k tomu pozmeňujúcemu návrhu ste vo vašom vystúpení nehovorili skoro vôbec, čo je škoda preto, lebo ako keby ste ten pozmeňujúci návrh odflákali, začali ste aj rýchlejšie hovoriť, ja som tomu celkom nerozumel, o čom ste rozprávali, jednoducho nedalo sa to istým spôsobom zaznamenať. Hovorili ste vo vašom, vo vašom vystúpení o niečom úplne inom, škoda, lebo myslím si, že ten návrh, ktorý ste dávali, bol určite zmienky hodný z vašej strany. Ďakujem za pozornosť.
Pellegrini, Peter, podpredseda NR SR (2020-04-20):
Prezentujme sa a hlasujme o tomto návrhu. (Hlasovanie.) Prítomných 122 poslancov, za hlasovalo 119, zdržali sa 3 poslanci. Konštatujem, že aj tento návrh sme schválili. Pokračujeme hlasovaním o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19, tlač 66. Poprosím teraz pani spravodajkyňu z výboru pre financie a rozpočet, pani poslankyňu Annu Miernu, aby hlasovanie o tomto návrhu uviedla. Nech sa páči, pani poslankyňa, máte slovo. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení zákona č. 75/2020 Z. z ., tlač 66.),
P. Hrušovský, podpredseda NR SR: (2002-05-29):
A. Hoffmann, poslanec: Spoločne o všetkých bodoch.
Laššáková, Jana, podpredsedníčka NR SR (2013-11-27):
Pán poslanec Brocka, nech sa páči.
Dubovcová, Jana, poslankyňa NR SR (2010-10-19):
Pán predsedajúci, prosím, dajte hlasovať o postúpení zákona do tretieho čítania. Dajte hlasovať o zákone ako o celku, bez odporúčania gestorského výboru.
Grendel, Gábor, podpredseda NR SR (2022-05-24):
Pán poslanec Čepček.
M. Číž, podpredseda NR SR: (2007-02-09):
Ďalší s faktickou poznámkou je pán poslanec Jánoš. Nech sa páči, zapnite mu mikrofón.
B. Bugár, podpredseda NR SR: (2002-12-12):
(Hlasovanie.) Prítomných je 135 poslancov a za  návrh 135. Takže (potlesk) sme jednohlasne prijali navrhnuté uznesenie. Áno, to je výsledok pána spravodajcu. Nech sa páči, môžeme pokračovať v hlasovaní. (Smiech a ruch v sále.) Áno, hlasovaním o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Českej republiky o vnútrozemskej plavbe, tlač 75. Nech sa páči.
Muňko, Dušan, poslanec NR SR (2011-09-14):
Pán Kaník v podstate má pravdu, keď sme toto preberali s jednotou dôchodcov na výbore, tak jednota dôchodcov na základe toho, že členovia ostatných upozornili a chceli ísť touto cestou, ktorú som aj ja predniesol. Ináč som tak isto zástancom toho, čo tu povedal pán Kaník, pokiaľ sa týka valorizácie dôchodkov dôchodcom. Ďakujem.
Šimečka, Michal, podpredseda NR SR (2024-05-03):
Ďakujem veľmi pekne. S faktickou poznámkou pani poslankyňa Marcinková, nech sa páči.
Figeľ, Ján, podpredseda NR SR (2015-11-13):
Tým sme vyčerpali aj ústnu časť rozpravy a vyhlasujem rozpravu za skončenú. Pán navrhovateľ, chcete sa vyjadriť, pán minister? Nech sa páči, máte slovo.
Šimečka, Michal, podpredseda NR SR (2024-04-23):
Ďakujem veľmi pekne. Ďalší písomne prihlásený je pán poslanec Dostál. Prosím, máte slovo.
Paška, Pavol, predseda NR SR (2014-11-10):
Jedna faktická poznámka. Končím možnosť sa prihlásiť. Pán poslanec Martvoň.
B. Bugár, podpredseda NR SR: (2002-06-25):
L. Ambróš, poslanec: Ja len veľmi krátko by som chcel doplniť pána ministra. Skúsenosti aj niektorých našich výrobcov sú také, že ak chcú vyviesť do zahraničia výrobky, tak isté firmy vyžadujú, aby vlastne tento takzvaný grün punkt alebo respektíve minimálne ISO 14 000, aby tieto výrobky mali. To znamená, že aj keď tento návrh zákona, ako pán minister zdôraznil, je založený na prísnej dobrovoľnosti, to znamená, že nikoho nemôžeme nútiť, de facto je to prostriedok, ako môže ten, kto takýto výrobok má, s takýmto označením získať, určitú preferenciu na trhu a je len otázka času, kedy aj naši zákazníci na našom trhu sa stanú podobne citliví, ako je to na trhu v Európskej únii. Ďakujem pekne za pozornosť.
Grendel, Gábor, podpredseda NR SR (2023-06-27):
Pani spravodajkyňa nebude mať záverečné slovo, takže prerušujem rokovanie o tomto bode programu. Ďalším bodom je druhé čítanie o návrhu poslancov Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh zákona je uverejnený ako tlač 1616, spoločná správa výborov má tlač 1616a. Dávam slovo pánovi poslancovi Marekovi Šefčíkovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1616.)
Novotný, Viliam, poslanec NR SR (2011-09-08):
Ďakujem pekne. Vážený pán predsedajúci, vážený pán minister, dámy a páni, dovoľte mi, aby som vystúpil k vládnemu návrhu zákona o rozsahu. Nechcem veľmi dlho rečniť ani ťahať čas rokovania pléna Národnej rady. V prvom čítaní som nevystúpil k tomuto vládnemu návrhu zákona, lebo som sa viac-menej venoval problematike zákona o lieku, ale v druhom čítaní si napriek tomu dovolím niekoľko poznámok o prerokovaní tohto vládneho návrhu zákona, aj o hlavných výhradách, ktoré boli voči nemu vznesené. A na záver by som podal jeden rozsiahlejší pozmeňovací návrh na jednu stranu, takže ho budem musieť prečítať. Musím povedať, že z tých najdôležitejších vecí, ktoré boli diskutované aj v pléne Národnej rady, aj vo výboroch, bol celý mechanizmus kategorizácie, ktorý ustanovuje zákon tak, že bude prebiehať 12-krát do roka za nových a som o tom presvedčený, že veľmi, veľmi transparentných pravidiel, pretože všetko bude na internete. A to druhé vážne ustanovenie, ktoré prináša vládna novela zákona, je skutočnosť, že pri kategorizovaní liekov pôjde Kategorizačná komisia, a teda ministerstvo zdravotníctva na druhú najnižšiu cenu lieku v rámci členských krajín Európskej únie. Naozaj je to ďalší zákon, o ktorom som presvedčený, že je v prospech pacientov, lebo by mal viesť a povedie k lacnejším liekom, povedie k šetreniu vzácnych zdrojov z verejného zdravotného poistenia, ktoré sa potom budú môcť miesto zbytočne predražených liekov použiť radšej v nemocniciach a ambulanciách na lepšie platy pre lekárov a sestry a na lepšie kvalitnejšie služby pre pacientov. Pozorne som počúval aj opozíciu, či už v pléne Národnej rady v prvom aj v druhom čítaní pre... (Ruch v sále. Prerušenie vystúpenia predsedajúcim.)
Žiga, Peter, podpredseda NR SR (2024-02-01):
Na vaše vystúpenie evidujem osem faktických poznámok. Ako prvá pani poslankyňa Gažovičová.
Glváč, Martin, podpredseda NR SR (2017-06-21):
Pani poslankyňa Jurinová.
Viskupič, Marián, poslanec NR SR (2022-06-14):
Hlasovať budeme dnes o 17.00 h. Ďakujem pekne.
M. Hort, podpredseda NR SR: (2009-04-29):
Uzatváram rozpravu, vyhlasujem ju za skončenú. Chcem sa spýtať, pán navrhovateľ. (Reakcia z pléna.) Áno, pán navrhovateľ využije právo záverečného slova. Pán poslanec Galbavý, nech sa páči.
Pellegrini, Peter, predseda NR SR (2024-01-25):
Pán poslanec Milan Majerský.
V. Veteška, podpredseda NR SR: (2004-06-29):
Teraz dávam slovo spoločnému spravodajcovi z výboru pre vzdelanie, vedu, šport a mládež, kultúru a médiá pánovi poslancovi Tomášovi Galbavému, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec.
Paška, Jaroslav, poslanec NR SR (2019-01-31):
Ďakujem veľmi pekne. Pokúsim sa tú minútu využiť. Tak predovšetkým, prvý bol, vystúpil pán Mazurek a s podobnou pripomienkou vystúpil aj pán Mizík, ktorý konštatoval, že uznesenie je príliš mäkké. Chcem konštatovať, že je dostatočné. Totiž toto uznesenie dáva diplomatickou rečou mandát slovenskej reprezentácii aj diplomacii na zaujatie primeraných stanovísk na medzinárodnom fóre, kde je potrebné nejakým spôsobom sa postaviť k týmto problémom. Pán poslanec Klus sa zmienil vo svojom vystúpení, že je správne, keď sa Európska únia vyjadruje k dianiu v rámci postojov a hodnotenia týchto krajín, jednotlivých krajín, pretože však sme jednotná Európska únia, pretože je to aj právo tých ostatných členských štátov a ich poslancov v Európskom parlamente vyjadrovať sa k dianiu v týchto krajinách, členských krajinách. Pán poslanec, my máme rovnaké právo sa vyjadrovať k dianiu v Európskej únii, pretože sme členmi Európskej únie. A myslím si, že je našou povinnosťou zareagovať, keď európske inštitúcie, Európsky parlament prekračujú svoje kompetencie a správajú sa tak, že to už prestáva byť demokracia, ale svojvôľa samozvaného diktátora. V tomto prípade presiahlo konanie poslancov Európskeho parlamentu ich mandát, keď chceli odobrať finančné prostriedky suverénnemu štátu Európskej únie. Alebo rozhodovanie o týchto prostriedkoch. Pán poslanec Dostál, my sme nikdy v uznesení nehodnotili vládu či už pána Kačinského alebo pána Orbána a ani sa nevyjadrujeme k týmto politickým ich smerovaniam. Uznesenie je, povedal by som, oprostené od takýchto vecí, ale čo je dôležité, je vymedzením sa slovenského parlamentu voči neoprávneným zásahom európskych inštitúcií do práv slobodných a suverénnych štátov. A Maďarská republika je v tomto prípade ukážkou, pretože Európsky parlament prijal neoprávnené uznesenie k vzťahom, vo vzťahom k tejto krajine. Ďakujem za pozornosť.
Žiga, Peter, podpredseda NR SR (2024-04-16):
Pán poslanec Krátky.
Poliačik, Martin, poslanec NR SR (2013-05-21):
Pán kolega, áno, máte pravdu. To určovanie cez násobky jednorazovej dávky je neskutočne nešťastné a nemalo by v zákone vôbec byť. Mali by sme mať dávky určené v kombinácii hmotnosti a koncentrácie účinnej látky, tak ako to majú mnohé iné krajiny, pretože tam by bolo oveľa jasnejšie, kto koľko čoho môže vlastne držať pri sebe, bola by jasná tabuľka. A súhlasím aj s druhou časťou toho, čo ste hovorili. Áno, niekde na začiatku tej tabuľky by Trestný zákon vôbec nemal byť. To znamená, že mali by byť množstvá, pri ktorých by išlo o priestupok, tak ako ste povedali vo svojej reči. A ja dúfam, že aj takejto právnej úpravy sa dočkáme, ale ešte tu nie je. A aj táto podľa môjho názoru môže zlepšiť situáciu pre niektorých užívateľov, a tým pádom ju považujem za správnu. Takže áno, úplne súhlasím s tým, že treba komplexné a systémové riešenie a rád si naň počkám a rád zaň zahlasujem, keď tu bude, ale ešte tu nie je. Preto si myslím, že aj toto je dobrým krokom. Ďakujem.
Figeľ, Ján, podpredseda NR SR (2014-10-24):
Ďakujem pekne. O slovo požiadal pán generálny. Ešte s reakciou Jozef Mikloško, nech sa páči.
Paška, Pavol, predseda NR SR (2014-07-09):
Dve faktické poznámky. Končím možnosť sa prihlásiť. Pani poslankyňa Vaľová.
Osuský, Peter, poslanec NR SR (2017-12-05):
Ďakujem pekne, pán predseda. Pred niekoľkými dňami tu pri príležitosti záchrany ekonomiky krajiny urobil brilantnú analýzu rokovania v skrátenom legislatívnom konaní Ondro Dostál. Samozrejme, jej záverom bola neotrasiteľná pravda, že platy ústavných činiteľov sú národohospodárskou škodou. To je zaujímavé, dneska tu máme defilé národohospodárskych škôd, resp. a za to patrí vďaka Jane Kiššovej, že upozornila i na škody, ktoré možno nie hrozia, tak pateticky povedané, národnému hospodárstvu, nech už si pod tým predstavujeme čokoľvek, ale hrozia občanovi a jeho elektronickému podpisu a všetkému, čo sa od neho odvíja. Náš rokovací poriadok je nepochybne veľkolepý a postaral sa o mnohé veci, napríklad i o to, čo sa zmienila v závere, o možnosti vystupovať ministrom quantum satis až do roztrhania tela, ako by povedal Švejk. Ale ja teraz mám predsa len jeden nový podnet do budúcej tvorby tohto rokovacieho poriadku, že ak už pravidelne zmrazujeme platy v skrátenom legislatívnom konaní, tak keď som si dnes vypočul defilé ekonomických škôd vykonaných, zrealizovaných a už aj daňovými poplatníkmi zaplatených, ktoré tu dnes odozneli, tak by sme mali zariadiť to, aby sa nabudúce dal minister Kaliňák dať odvolať v skrátenom legislatívnom konaní.
K. Sárközy, poslankyňa: (2009-11-04):
Druhá moja pripomienka je tá, že preto som spomenula, že vy ste ekonóm, tak že právne dôsledky asi nemôžete vedieť, to je samozrejmá vec. Lenže premiérom tejto vlády je právnik. A potom ešte ďalšia pripomienka. To, že ministri, zrejme nečítajú návrhy zákonov, to je v poriadku, ale ja si myslím, že aspoň rezortný minister a predseda vlády alebo ten minister, ktorý je aj povolaním právnik, by to mal čítať. A ešte jedna pripomienka. Účinnosť tohto zákona ako viacerých zákonov, ktoré predkladajú hlavne ministri, ktorí sú zo strany Smer, končí 31. decembra 2010. Takže ja si dovolím tvrdiť, že strana Smer vie, že hospodárska, finančná a sociálna kríza v Slovenskej republike skončí 31. decembra 2010. Ďakujem.
M. Jureňa, poslanec: (2008-04-10):
A chcem uviesť príklady, že na Slovensku sme boli producentmi zeleniny, ktorá nám v posledných rokoch veľmi rapídne poklesla. Ak pripomeniem, prečo táto produkcia poklesla, tak jeden z dôvodov bol ten, že za dumpingové ceny sa tu dovážali v určitých okamihoch alebo v nejakom čase prebytky z iných krajín. I toto pôsobilo na to, že naši producenti jednoducho nemohli predať za ceny, ktoré boli hlboko pod ich nákladmi a ja si myslím, že tento prístup i toto je neprimeraný obchodný prístup, pretože pokiaľ dokážeme týmto spôsobom likvidovať vlastného producenta, tak strácajú prácu naši ľudia. A myslím si, že to boli hlavne producenti na južnom Slovensku. Nebudem to rozoberať z nejakého iného prístupu. Takže mali by sme si udržiavať určitý stavovský prístup a mali by sme v tomto duchu i k tomuto pristupovať. Takže preto slová o lobizme SPPK ma trocha mrzia, pretože SPPK je stále dôležitý funkčný inštitút, ktorý nám môže byť nápomocný. (Prerušenie vystúpenia časomierou.)
Laurenčík, Milan, podpredseda NR SR (2020-09-17):
Ďakujem. Prosím, zaujmite miesto pre navrhovateľa, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Predpokladám, že keď nebola rozprava, nechcete ani sa vyjadriť ako navrhovateľ, a preto prerušujem rokovanie o tomto bode programu. Pokračujeme rokovaním o návrhu na voľbu kandidátov na sudcu Ústavného súdu Slovenskej republiky . Návrh má parlamentnú tlač 241. Teraz prosím povereného člena ústavnoprávneho výboru poslanca Miloša Svrčeka, aby návrh uviedol a podal správu o výsledku prerokovania tohto návrhu vo výbore. Pán poslanec, máte slovo.
Jurinová, Erika, podpredsedníčka NR SR (2012-11-28):
Opäť pán minister požiadal o slovo.
Valášek, Tomáš, poslanec NR SR (2022-03-23):
Vďaka, pán predsedajúci. K Svedkom Liehovovým, vďaka, pán poslanec Žiak, za podporu zákona. Vidím svedkov, úlohu Svedkov Liehovových trochu inak, úprimne, neboli našou inšpiráciou pri tomto zákone, poviem otvorene. Vnímam ich presne, ako si popísal, ako satirickú skupinu. Satira si plní veľmi dôležitú úlohu, pretože upozorňuje na absurdnosť súčasne platnej legislatívy a v tomto zmysle Svedkovia Liehovovi hrajú jednu užitočnú úlohu. Chcem však uistiť tých, ktorí ten, ktorí nás sú pripravení počúvať s otvorenou mysľou a brať tento návrh zákona vážne, že našou inšpiráciou boli kresťanské spoločenstvá a iné spoločenstvá, ktoré si berú svoju náboženskú úlohu a svoje náboženské poslanie veľmi vážne. Sedeli sme s nimi pri príprave tohto zákona, nerobili sme ho ani cez noc, ani sme si ho nevytiahli z malíčka. Mali sme niekoľko, mali sme jeden dlhý okrúhly stôl a niekoľko individuálnych debát s rôznymi predstaviteľmi cirkvi, ktorí sa neúspešne uchádzali o registráciu, Svedkovia Liehovovi medzi nimi neboli. Vypočuli sme si starostlivo ich frustrácie. Videli sme náboženské spolky a cirkvi, ktoré sa úprimne snažia jednoducho robiť dobro. A cítia, že v tomto súčasnom systéme nemajú šancu robiť to legálne, cítia sa byť ukrivdení. Cítia, že sú im uprené ich, ich ústavné práva a slobody. My s nimi súhlasíme a navrhujeme riešenie, o ktorom sa môžeme baviť a debatovať, myslíme si, že spĺňa aj tie bezpečnostné problémy a záujmy štátu, aj zároveň napráva jednu skrivodlivosť, ktorá sa tu na Slovensku stala. Ale opäť, našou motiváciou sú tie náboženské spolky a cirkvi, ktoré to myslia s náboženským učením smrteľne vážne, a chcem uistiť tých, čo sú pripravení tento zákon zobrať vážne, že nám išlo nie o satiru, ale o reálne umožnenie pôsobenia tým spolkom, ktoré sa skutočne definujú ako náboženské. Vďaka.
Uhrík, Milan, poslanec NR SR (2018-05-25):
Istá dobrá správa pre Slovensko je, že pán prezident súčasný oznámil, že už nebude naďalej kandidovať, čiže možno tento zákon by do budúcna ani nebol ta k potrebný, lebo povedzme si rovno aj to, on bol tým spúšťačom, ktorý nás motivoval k tomu aby sme takýto návrh zákona predložili. Lebo to, čo robí, už naozaj prekračuje všetky hranice slušnosti a dokonca, aj si trúfam povedať, aj legálnosti. Na druhej strane pred chvíľou sme tu mali návrh zákona o stransparentnení financovania zahraničných mimovládnych organizácií a to je tak isto zaujímavá pasáž súčasného pána prezidenta, v úvodzovkách, ktorá by sa mohli v budúcnosti nejakým spôsobom objasniť a vyšetriť, a to je jeho napojenie práve na tieto zahraničné mimovládne organizácie skrz, samozrejme, jeho poradcov a rôznych priateľov z takzvaných nezávislých médií, ako je napríklad Denník N a podobne. Čiže tam pri súčasnom pánovi prezidentovi by sa dalo mnoho vecí nejakým spôsobom objasňovať. A ja verím tomu že história na tieto veci nezabudne, jedného dňa sa k tomu vrátime a nakoniec tá spravodlivosť si počká na každého.
Drábiková, Lucia, poslankyňa NR SR (2021-04-30):
Chcem ti poďakovať, Igor, takisto, do politiky som vstúpila v ´17. roku, keď lokálni oligarchovia a spolu so samosprávou sa snažili zlikvidovať letisko. Tá miera korupcie bola veľmi vysoká na štátnej úrovni, ale aj na tej regionálnej. Jedine OĽANO s tebou na čele bojovalo proti tejto korupcii. Chcem ti poďakovať, Igor, za neúnavné nasadenie za posledných desať rokov, osobitne v tom poslednom roku, za to, že si ako najvyššiu hodnotu postavil ľudský život, nepozeral si na útoky, na riziko straty popularity. Chcem ti poďakovať za tvoju ľudskosť, otvorenosť a za silu a pokoru ustúpiť a upustiť aj od svojich vlastných opodstatnených požiadaviek s cieľom zabezpečiť kontinuitu zmien na ceste za očistením a sfunkčnením štátu. Chcem ti poďakovať aj za oceňovanie kolegov. Ustúpiť a priznať si vlastné zlyhania dokáže iba veľký človek, nikto zo SMER-u to nedokáže. Dokážu iba kričať, obviňovať a osočovať. (Reakcie z pléna. Zaznievanie gongu.) Dobrý líder nielenže vytvára svojich nasledovníkov, ale dáva priestor aj tomu, aby boli postavení noví lídri. A ty si to dovolil Edovi. Igor, som hrdá na to, že som tu za OĽANO. Ty nie si štandardný politik ani OĽANO nie je štandardná politická strana, ale žijeme v neštandardnej dobe a tá si vyžaduje naozaj neštandardné nástroje. A myslím, že ty si to veľmi dobre chytil do rúk a potom si tú štafetu predal ďalej a zostávaš s nami. A to som veľmi rada, a preto ti chcem poďakovať. (Potlesk.)
Laurenčík, Milan, podpredseda NR SR (2022-06-14):
Ďakujem, pán poslanec. Na vaše vystúpenie neboli faktické poznámky, preto vyhlasujem rozpravu za skončenú. Chce sa k rozprave vyjadriť pani navrhovateľka? Neželá si. Pán spravodajca tak isto nie. Takže sme v tom istom móde ako pri prvom bode. Hlasovanie bolo odložené na zajtra na jedenástu a tým pádom aj všetky hlasovania, ktoré tu mám pripravené. (Krátka pauza. Predsedajúci vnútornou telefonickou linkou konzultuje s organizačným odborom ďalší priebeh schôdze.) Kolegyne, kolegovia, prosím trochu strpenia, z organizačného výboru donesú ďalší postup, aby sme mohli pokračovať v schôdzi. (Prestávka.)
Mikloš, Ivan, poslanec NR SR (2013-05-15):
Ďakujem pekne za všetky faktické poznámky. Takže, pán poslanec Kamenický, ak by ste chceli sa niekde dočítať, že aké bolo to konsolidačné úsilie v roku 2011, tak v tomto materiáli sa nedočítate to číslo, pretože to je nepríjemné pre vládu, ale nájdete ho v materiáli Rady pre rozpočtovú zodpovednosť, ktorý sa volá Hodnotenie strednodobých rozpočtových cieľov a je to veľmi aktuálny materiál, ktorý táto rada vydala teraz v máji 2013. Áno, máte pravdu, že súčasťou konsolidačného úsilia, tých 3,1 %, bolo aj zvýšenie DPH o 1 percento. To bolo gro tej jednej tretiny, ktorú sme dosiahli na strane príjmov, pričom ale dve tretiny, 60 % zhruba, sme dosiahli znížením výdavkov. Kým vaša vláda dosiahla znížením výdavkov vlastných 2 percentá. A zároveň daň z pridanej hodnoty je tou daňou, podľa tohto materiálu, podľa vášho materiálu, ktorá najmenej ohrozuje, je to spotrebná daň. A ako som citoval z tohto materiálu, spotrebné a majetkové dane, ich zvýšenie, najmenej ohrozujú konkurencieschopnosť, budúci ekonomický rast a teda aj rast zamestnanosti. Čo sa týka pána poslanca Duchoňa, pána predsedu výboru, pán predseda, ja nepochybujem, že vy pokladáte trhanie štátneho rozpočtu pánom Robertom Ficom za oprávnené, tak ako zrejme budete považovať všetko za oprávnené, čo Robert Fico urobí, ale tvrdiť, že v zdravotníctve dochádza k znižovaniu zadlžovania, to sa priznám, že počujem prvýkrát. My sme zdravotníctvo oddlžili pred zhruba rokom a pol, vtedy tá úroveň dlhu bola, ak sa dobre pamätám, okolo 50 mil., dnes máte najmenej 300 miliónov. Zadlženie v zdravotníctve narastá a narastá z dôvodu vašej nečinnosti. Ďalej to, že vy tvrdíte, že sa nezhoršuje podnikateľské prostredie, lebo to povedal nejaký podnikateľ, nehnevajte sa, ale je smiešne.
Vons, Peter, poslanec NR SR (2021-09-17):
Ďakujem, pán predsedajúci. Dobré ráno, vážené kolegyne, kolegovia, Výbor Národnej rady Slovenskej republiky o výsledku prerokovania, predkladám spoločnú správu výborov Národnej rady Slovenskej republiky o výsledku prerokovania návrhu poslancov Národnej rady Radovana Kazdu, Jaromíra Šíbla, Tomáša Lehotského a Ľuboša Krajčíra na vydanie zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie, tzv. atómový zákon, a o zmene a doplnení niektorých zákonov v znení neskorších predpisov, tlač 594, v druhom čítaní. Národná rada Slovenskej republiky uznesením č. 846 
z 29. júna 2021 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň Výbor Národnej rady Slovenskej republiky pre hospodárske záležitosti ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporučili Národnej rade Slovenskej republiky schváliť: ústavnoprávny výbor uznesením č. 338 
z 9. septembra 2021 a výbor pre hospodárske záležitosti uznesením č. 210 zo 14. septembra 2021. Z uznesení výborov Národnej rady Slovenskej republiky uvedených pod bodom III tejto správy nevyplývajú žiadne pozmeňovacie a doplňujúce návrhy. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 217 zo 
16. septembra 2021. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady. Pán predsedajúci, prosím, otvorte rozpravu.
I. Mikloš, podpredseda vlády a minister financií SR: (2004-09-07):
Zámerom návrhu zákona je v tejto etape premietnutie povinných článkov smernice Rady, ktorá upravuje zdaňovanie energetických produktov a elektrickej energie a rozširuje okruh predmetu spotrebnej dane o zemný plyn, pevné palivá, uhlie a koks a elektrickú energiu so zohľadnením prechodného obdobia poskytnutého Slovenskej republike. Novelou zákona sa rozširuje predmet spotrebnej dane v súlade s citovanou smernicou s výnimkou pevných palív a elektrickej energie, na ktoré bolo v tejto súvislosti Slovenskej republike poskytnuté prechodné obdobie. Od navrhovaného zákona vypracovaného na základe uvedených princípov je možné očakávať, že výnos spotrebnej dane z minerálneho oleja pri ponechaní súčasnej úrovne sadzieb spotrebnej dane a zachovania úrovne súčasnej spotreby bude na úrovni súčasného výnosu. Ďakujem za pozornosť.
Heger, Eduard, poslanec NR SR (2016-10-25):
Ďakujem. Ja by som privítal tú poslednú vetu, ktorú ste povedali, že naozaj tento návrh treba stiahnuť, a plne s tým súhlasím. Ja by som chcel ešte možno k tomu pridať taký jeden argument, ktorý tu často rezonuje, a myslím, že ako nový poslanec si to môžem dovoliť. Často sa tu hovorí o tom, že dobrý rečník by sa mal zmestiť do 20 minút. A čo ak poslanec nie je dobrý rečník? Lebo myslím si, že to nie je úplná nevyhnutnosť, a človek sa dobrým rečníkom aj stáva tým, že dlho rozpráva. A myslím si, že v tomto naozaj môže byť hendikep. Pretože poslanec je v prvom rade volený zástupca ľudí. A keď si ľudia zvolia za svojho zástupcu poslanca, ktorý nie je dobrý rečník, tak automaticky je diskriminovaný. A v takom prípade ten argument toho, že dobrý rečník by sa mal zmestiť do 20 minút, si myslím, že je z tohto pohľadu veľmi diskriminujúci. Takže preto by sme mali podľa mňa prihliadať aj na tento prvok a neočakávať, že každý poslanec bude dobrý rečník, respektíve musí s ním, musí ním hneď byť, akonáhle príde. Pretože ja sám môžem za seba povedať, že napriek tomu, že teda používam reč a už som aj v nej v minulosti pred ľuďmi rozprával, tak toto miesto má svoje špecifikum. A možno vy, ktorí ste tu začínali, tak si spomeniete, že tá tréma z toho miesta tam vpredu naozaj pri tých prvých vystúpenia u mňa bola veľmi silná. A môže sa to stať akémukoľvek novému poslancovi. A v takom prípade vedieť to tak dobre vyskladať nie vždy môže byť samozrejmé. Druhé, čo by som chcel povedať, že napríklad prvé čítanie, máme prvé a druhé čítania. A pri prvom čítaní hovoríme o filozofii zákona a nevidím dôvod, aby toto čítanie bolo nejakým spôsobom obmedzené, pretože naozaj, ak tu chceme rozvinúť nejakú spoločenskú debatu, alebo vôbec aj tie zákony sa otvárajú k tomu, aby sa mohol aj nejaký iný pohľad na to uviesť. A na to 20 minút naozaj nemusí stačiť.
Grendel, Gábor, podpredseda NR SR (2021-12-03):
Ako posledný s faktickou poznámkou pán poslanec Beluský.
Hrnčiar, Andrej, podpredseda NR SR (2017-02-14):
Vážené panie poslankyne, vážení páni poslanci, pýtam sa, či každý poslanec využil svoje právo hlasovať. Ak áno, vyhlasujem tajné hlasovanie za skončené. Vyhlasujem prestávku, kým sa nespočítajú hlasy. (Prestávka. Spracúvanie výsledkov tajného hlasovania.) (Po prestávke.)
Danko, Andrej, podpredseda NR SR (2024-01-24):
Poslanec Dubéci.
Bugár, Béla, podpredseda NR SR (2016-11-23):
Ďakujem pekne, pán spravodajca. Zaujmite miesto určené pre spravodajcov. Ešte predtým, čo by som otvoril rozpravu, chcel by som na balkóne privítať dôchodcov zo Štúrova. Buďte vítaní v Národnej rade! (Potlesk.) Takže otváram rozpravu. Mám písomnú prihlášku za klub OĽANO pána poslanca Matoviča. Nech sa páči, ako jediný prihlásený písomne máte slovo.
Plevíková, Zuzana, poslankyňa NR SR (2024-09-13):
Ďakujem za slovo. Predseda Národnej rady rozhodnutím č. 405 z 1. augusta 2024 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe § 4 zákona č. 19/2002 Z. z., ktorými sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. V I. polroku 2024 bolo vydaných šesť aproximačných nariadení vlády Slovenskej republiky a je predpoklad, že v II. polroku 2024 bude prijatých šesť návrhov aproximačných nariadení vlády Slovenskej republiky. Ústavnoprávny výbor prerokoval uvedenú informáciu na svojej 54. schôdzi 5. septembra 2024 a uznesením č. 131 odporúčal Národnej rade vziať ju na vedomie. Pán predsedajúci, prosím, otvorte rozpravu.
Nicholsonová, Lucia, poslankyňa NR SR (2014-09-09):
Ďakujem veľmi pekne. Vianočné príspevky sú jeden nesystémový krok. Oveľa systémovejšie by bolo, keby takí ako vy prestali kradnúť cez rôzne súkromné nastrčené firmy a keby sa tým dôchodcom ušlo z tých verejných peňazí viacej. A to by sa im, samozrejme, ušlo, keby ste nemali také dlhé ruky. A ja si myslím, že vy ste v tejto chvíli urobili naozaj z opozície štatistov. My tu ako vôbec nemusíme byť. Doteraz ste všetky naše návrhy zákonov zmietli zo stola. Vždy. Vždy ste tak urobili, ale aspoň ste mali v sebe tú slušnosť, že ste ich nechali visieť v programe. Aspoň sme o nich rokovali. Ale toto, čo ste teraz urobili, je jeden veľmi nebezpečný precedens, lebo presne ako pred chvíľou povedal pán kolega Vašečka, urobte to so všetkými našimi návrhmi zákonov, ktoré nakoniec aj tak neposuniete do druhého čítania, nech sa prihlási ktorýkoľvek z 83 kolesíkov a nech navrhne to, že sa mu nepáči ten alebo onen opozičný návrh len preto, že je opozičný, pre nič iné. My sem naozaj ani nemusíme chodiť, veď to je smiešne.
T. Cabaj, podpredseda NR SR: (2010-03-10):
Pán poslanec Simon bol jediný, ktorý sa do rozpravy prihlásil písomne. Panie poslankyne, poslanci, kto má záujem do rozpravy sa prihlásiť ústne? Pán poslanec Záhumenský a pán poslanec Simon. Je to všetko? Áno. Končím možnosť prihlásiť sa do rozpravy ústne. Ako prvý vystúpi pán poslanec Záhumenský. (Hlasy v sále.) Páni kolegovia, zároveň vás chcem poprosiť, ak si niečo máte povedať potrebné medzi sebou, dajte si kávu v tých zadných priestoroch a vysvetlite si to.
P. Hrušovský, predseda NR SR: (2003-09-24):
(Hlasovanie.) Prítomných je 122 poslancov, za 95, proti 6, zdržalo sa 21. Konštatujem, že body 11 a 12 zo spoločnej správy sme schválili. Pani poslankyňa, prosím teraz návrhy z rozpravy.
M. Číž, podpredseda NR SR: (2010-03-04):
(Hlasovanie.) Prítomných 131 poslancov, za návrh 89 poslancov,  2 proti, zdržalo sa 39 poslancov, nehlasoval 1 poslanec. Návrh spravodajcu sme schválili. Sme v treťom čítaní . Otváram rozpravu. Pýtam sa, kto chce vystúpiť v rozprave v treťom čítaní. Zdá sa, že nikto, takže vyhlasujem rozpravu za skončenú. Máte slovo, pán spravodajca.
Laurenčík, Milan, podpredseda NR SR (2022-06-23):
Pán poslanec Eduard Kočiš s faktickou poznámkou.
Lebocký, Tibor, poslanec NR SR (2014-05-27):
Nasleduje hlasovanie o bode č. 7.
Počiatek, Ján, minister dopravy, výstavby a regionálneho rozvoja SR (2015-06-17):
Ďakujem za slovo. Vážená pani predsedajúca, vážené dámy, vážení páni, dovoľte mi z poverenia vlády Slovenskej republiky uviesť v prvom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov a o zmene a doplnení niektorých zákonov. Vláda Slovenskej republiky vypracovala predložený návrh zákona z dôvodu transpozície smernice Európskeho parlamentu a Rady 2014/61/EU z 15. mája 2014 o opatreniach na zníženie nákladov na zavedenie vysoko rýchlostných elektronických komunikačných sietí. Návrh zákona ďalej v oblasti európskych satelitných navigačných služieb zriaďuje a zabezpečuje činnosť príslušného orgánu verejnej regulovanej služby podľa rozhodnutia Európskeho parlamentu a Rady č. 1104/2011/EU a upravuje vybrané ustanovenia zákona č. 351/2011 Z. z. o elektronických komunikáciách v znení neskorších predpisov, ktoré vyplynuli z doterajšej praxe. Ďakujem za slovo.
Jarjabek, Dušan, poslanec NR SR (2014-11-08):
Ďakujem pekne za slovo, pani predsedajúca. Pán poslanec Bugár, kritizovali ste opozíciu, kritizovali ste koalíciu, vcelku vyvážene, by som povedal, na prvý pohľad. Ale netreba zabudnúť na jednu vec, vy ste boli pri tom, pán poslanec Bugár, keď sa robili v tejto republike nemravné zajacoidnosti, ktoré vy ste podporovali vtedy ako poslanec, nemravné zajacoidnosti, pán poslanec Bugár. Nemali ste žiadne výhrady voči tomu, keď sa z pacienta stal klient. Nemali ste žiadne výhrady k tomu, keď to zdravotníctvo prešlo vtedy tými takzvanými reformami. Potom ste boli vo vláde pani Radičovej, kde množstvo vecí, o ktorých ste teraz hovorili, ste mohli spraviť. Opäť ste ich nespravili. Teraz sa sem postavíte ako opozičný poslanec a začnete kritizovať čosi, o čom ste vy mohli rozhodnúť veľmi jednoducho, keď ste boli pri moci. Toto sa mi zdá z vašej strany trošku nekorektné, nehnevajte sa, a trošku pritiahnuté za vlasy. Skutočne je to tak, že keď ste v opozícii, hovoríte niečo úplne iného, ako keď ste v koalícii. Viete, a potom šibrinkujete tu kadejakými číslami ohľadne tendra, iné hovorí pán Lipšic, iné hovoríte vy, iné hovoria tuná ďalší poslanci. Tak koľko to bolo? Bolo to milión, milión šesťstotisíc, s DPH, bez DPH? Ako to je vlastne? No ste sa k tomu pripojili, hej? Tak sa nečudujte. Ja sa pýtam, aké sú tie konkrétne čísla, o ktorých sa tuná hovorí? Veď toto je obyčajné zavádzanie verejnosti, skutočne. Ak to má mať nejaký konkrétny cieľ aj pre nás, ktorí v tejto problematike nie sme doma, tak by sme chceli vedieť presné čísla. Ďakujem za pozornosť.